सुरक्षा जवान भर्ती कैंप आज से
दमोह | जिले के सभी ब्लाकों में भारतीय सुरक्षा दक्षता परिषद नई दिल्ली एवं सिक्यूरिटी स्किल, काउसिंल इंडिया लिमि. जवासा नीमच द्वारा सुरक्षा जवान भर्ती कैंप शिविर का आयोजन 7 से 10 मार्च तक किया जाएगा। कलेक्टर डॉ. श्रीनिवास शर्मा ने समस्त जनपदों के सीईओ को निर्देशित किया है कि वे अपनी जनपद पंचायत क्षेत्र के इच्छुक युवक जो निर्धारित योग्यता रखते हो उनको शिविर की जानकारी उपलब्ध कराएं तथा संस्था को उक्त पंजीयन कार्य के लिए एक कक्ष उपलब्ध कराते हुए आवश्यक सहयोग प्रदान करें। उन्होंने बताया शिक्षित बेरोजगार अभ्यर्थियों को रोजगार प्रदान करने के लिए एसआईएस इंडिया लिमिटेड द्वारा जनपद पंचायत जबेरा, तेंदूखेड़ा में 7 मार्च को, जनपद पंचायत बटियागढ़, हटा में 8 मार्च को, जनपद पंचायत पथरिया, पटेरा में 9 मार्च को तथा जनपद पंचायत दमोह 10 मार्च को कैंप आयोजित किए जाएंगे।
hin_Deva hin_Deva